recursal/SuperWikiNEXT-32B huggingface dataset:
Hone Heke vaimonsa kanssa, 1845
**Hone Wiremu Heke Pokai** (? – 6. elokuuta 1850) oli maorien johtaja lipputankosodassa. Hän oli syntynyt Bay of Islandsissa Uuden-Seelannin Pohjoissaarella. Nuorena hän kävi lähetyssaarnaajien ylläpitämässä koulussa ja kääntyi kristinuskoon. Hänestä tuli oman heimonsa johtaja ja hän oli mukana allekirjoittamassa kiisteltyä Waitangin sopimusta. Kun Uuden-Seelannin pääkaupunki siirrettiin Aucklandiin, Bay of Islandsin maorit menettivät kauppatuloja, sillä laivat eivät enää poikenneet ostamassa tuotteita heidän kylistään. 

Kun erimielisyydet kasvoivat teki Hone Heke kuuluisimman tekonsa eli kaatoi Kororarekassa lipputangon, jossa liehui Yhdistyneen kuningaskunnan lippu. Britit pitivät tätä kapinayrityksenä ja sota puhkesi osapuolten välillä. Puoli vuotta kestäneessä sodassa lipputanko pystytettiin ja kaadettiin kolme kertaa. Hone Heke haavoittui taistelussa eikä osallistunut sodan loppuvaiheisiin. Rauha solmittiin ja britit esittivät sen heidän voittonaan, vaikka rauhansopimus solmittiinkin vain Hone Heken ja brittiläismielisen maorijohtaja Tāmati Wāka Nenen välillä. Hone Heke jäi eläkkeelle ja kuoli tuberkuloosiin 6. elokuuta 1850.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Hone Heke**.
* Dictionary of New Zealand: Heke Pokai, Hone Wiremu

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* Te Papa (New Zealand)

 |

 |
**Stanley Schachter** (1922 New York – 7. kesäkuuta 1997 East Hampton, New York) oli yhdysvaltalainen sosiaalipsykologi, joka tunnettiin erityisesti addiktioita ja tunteita käsittelevästä tutkimuksestaan. Jälkimmäisellä alalla Schachter esitti 1950-luvulla, että ihmisten tunteet riippuvat sekä ihmisen psykologisesta tilasta että psykologisen tilan kognitiivisesta tulkinnasta.

Schachter suoritti alemman korkeakoulututkinnon Yalen yliopistossa vuonna 1942 ja ylemmän korkeakoulututkinnon samassa yliopistossa vuonna 1944. Tohtoriksi Schachter väitteli vuonna 1949 Michiganin yliopistosta. Suurimman osan akateemisesta urastaan Schachter toimi Columbian yliopistossa, ensin psykologian professorina vuodesta 1961 ja sitten sosiaalipsykologian professorina vuodesta 1966 aina eläkkeelle jäämiseensä asti vuoteen 1992.

Lähteet
-------

* Nelson, Bob: "Stanley Schachter, Psychologist, 75" (muistokirjoitus) *Columbia University Record*, 12. syyskuuta 1997 (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Italia
* Israel
* Yhdysvallat
* Tšekki
* Alankomaat
* Puola

 |
|  |
| Tieteilijät | 
* CiNii
* Mathematics Genealogy Project

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |
**Kimberly Anne Stewart** (s. 21. elokuuta 1979, Holmby Hills, Kalifornia) on yhdysvaltalainen valokuvamalli, seurapiirijulkkis ja näyttelijätär. Kimberly Stewart on brittiläisen rocklaulaja Rod Stewartin ja Alana Stewartin tytär.

Ura
---

### Ura mallina

Stewart kävi mallikoulua ennen kuin sai sopimuksen Tommy Hilfigeriltä. Ennen mallinuraa hän itse suunnitteli kenkiä. Tällä hetkellä Kimberly ja malli Megan Maitland ovat australialaisen *Antz Pantz* -alusvaatemerkin kasvoja. Kimberly Stewartilla on myös oma *Pinky Star Fish* -vaatemallisto.

### Ura televisiossa

Stewart on ollut eräs *The Insider* -ohjelman juontajista. Vuonna 2005 hänen suunniteltiin korvaavan Nicole Richien seurapiirijulkkis Paris Hiltonin parina *Simple Life* -sarjassa. Tuotantoyhtiö FOX kuitenkin ilmoitti sarjan päättyvän, eikä Stewartista tullutkaan Hiltonin paria. Myöhemmin neljännen tuotantokauden kuvaukset aloitettiin sittenkin Richien ja Hiltonin kesken. 

Kimberly Stewartilla on ollut oma *Win Your Life Back* -sarja MTV:llä. Hän on myös esiintynyt ohjelmissa *MTV Cribs* ja *Celebrities Uncensored*. 

Näyttelijänä Stewart teki debyyttinsä vierailevana tähtenä *Undeclared*-tv-sarjassa.

### Musiikkiura

Kimberly Stewart on sanonut haluavansa seurata isänsä jalanjälkiä musiikkimaailmaan. Kimberly osaa soittaa viulua ja pianoa, ja hän on erään tuottajan kanssa kokeillut levyttämistä studiossa. Lisäksi Stewart käy laulutunneilla. Kimberly toivoi saavansa debyyttialbuminsa valmiiksi vuonna 2007.

Aiheesta muualla
----------------

* Kimberly Stewart Internet Movie Databasessa. (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
Stefan Olsdal
**Stefan Alexander Bo Olsdal** (31. maaliskuuta 1974 Göteborg) on rockyhtye Placebon basisti.

Olsdal asui lapsuutensa Luxemburgissa. Hän kävi Luxemburgin kansainvälistä koulua, jossa opiskeli myös hänen nykyinen yhtyetoverinsa Brian Molko, mutta he eivät tutustuneet toisiinsa vielä koulussa. Myöhemmin Olsdal muutti takaisin Ruotsiin, missä kävi lukion, jonka jälkeen hän muutti Lontooseen opiskelemaan musiikkia.

1990-luvun alussa Olsdal tapasi Brian Molkon sattumalta uudelleen Lontoossa South Kensingtonin metroasemalla. He perustivat yhdessä yhtyeen nimeltä Ashtray Heart. Nimi muutettiin myöhemmin Placeboksi.

Placebon lisäksi Stefan Olsdal tekee myös DJ-keikkoja sekä soittaa elektronista musiikkia Hotel Persona -nimisessä yhtyeessä. Hän nimeää musiikillisiksi vaikutteikseen muun muassa Depeche Moden sekä Eurythmicsin.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Tšekki

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
Girolamo Grillon piispanvaakuna
**Girolamo Grillo** (18. elokuuta 1930 Parghelia – 22. elokuuta 2016) oli italialainen roomalaiskatolinen piispa. Hänet vihittiin papiksi 25. huhtikuuta 1953 ja nimitettiin Cassano all’Jonion hiippakunnan piispaksi 7. huhtikuuta 1979. Piispaksi vihkiminen seurasi 27. toukokuuta; pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo.

20. joulukuuta 1983 Grillo sai nimityksen Tarquinia e Civitaveccian hiippakunnan piispaksi. Hiippakunnan nimi muutettiin 30. syyskuuta 1986 Civitavecchia-Tarquiniaksi. Grillo jatkoi toimintaansa sen piispana, kunnes jäi eläkkeelle 21. joulukuuta 2006.

Lähteet
-------

1. 1 2 3  Catholic-Hierarchy.org: Bishop Girolamo Grillo
2. ↑  Catholic-Hierarchy.org: Diocese of Civitavecchia-Tarquinia


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Italia
* Yhdysvallat

 |
|  |
| Muut | 
* IdRef

 |

 |
**Veikko Ervasti** (ven. Вейкко Карлович Эрвасти, *Veikko Karlovitš Ervasti*, salanimi *Valter Vuoksi*; 18. huhtikuuta 1914 Kuusamo – 4. maaliskuuta 1947 Petroskoi) oli neuvostoliitonsuomalainen kirjailija.

Ervasti syntyi metsurin perheeseen. Koulunkäynti jäi lyhyeksi, koska kotitalo myytiin velkojen takia ja Ervasti joutui yksitoistavuotiaana metsätöihin. Vuonna 1931 hän muutti Neuvostoliittoon. Vuodesta 1932 Ervasti opiskeli Petroskoin kasvatustieteellisessä instituutissa, josta valmistuttuaan hän toimi opettajana Vienan Karjalassa. Vuonna 1940 hän palasi Petroskoihin, jossa työskenteli Punalipun toimitussihteerinä. Jatkosodan aikana hänet evakuoitiin Permin alueelle, josta hän siirtyi Totuuden toimittajaksi Belomorskiin.

Tekijän ensimmäiset runot ilmestyivät vuonna 1935 nimellä Valter Vuoksi Rintama ja Kipinä -lehdissä sekä Kevätvyöry-almanakassa. Vuodesta 1940 lähtien hän kirjoitti runoja, kertomuksia ja kuvauksia sekä kokeili voimiaan myös näytelmäkirjailijana. Erillisinä kirjoina julkaistiin runokokoelmat *Laulu onnesta* (1948) ja *Säteitä* (1964). Ervasti toimi myös klassisen venäläisen kirjallisuuden sekä neuvostorunouden suomentajana. Vuonna 1944 hänet hyväksyttiin Neuvostoliiton kirjailijaliiton jäseneksi.

Teoksia
-------

* *Laulu onnesta: Runoja*. Petroskoi: KSSNT:n valtion kustannusliike, 1948.
* *Säteitä: Runoja*. Petroskoi: Karjala, 1964.
* *Runoja*. Teoksessa *Rakettu on raudalla, tulesta on tuotu: Neuvosto-Karjalan suomenkielistä runoutta vuosilta 1917–1940.* Petroskoi: Karjala, 1976, s. 357–361.
* *Runoja*. Teoksessa *Minun maani: Neuvosto-Karjalan suomenkielistä runoutta vuosilta 1941–1979*. Petroskoi: Karjala, 1980, s. 33–41.
* Runoja teoksessa *Laulu lokakuulle*, Karjala-kustantamo, Petroskoi 1987. 207 s.

Lähteet
-------

* Djužev, Ju.I.: *Pisateli Karelii: biobibliografitšeski slovar*, s. 275–276. Petrozavodsk: Ostrova, 2006. ISBN 5-98686-006-3.
* *Natsionalnyje pisateli Karelii: finskaja emigratsija i polititšeskije repressii 1930-h godov: biobibliografitšeski ukazatel = Karjalan kansalliset kirjailijat: suomalaisten maastamuutto ja 1930-luvun poliittiset rangaistustoimet: biobibliografiahakemisto*, s. 90–92. Petrozavodsk: , 2005. ISBN 5-7378-0074-1.

WikiaineistoWikiaineisto
Wikiaineistoon on tallennettu tekstiä aiheesta: 
***Veikko Ervasti***
**Roni Andersson** (s. 7. tammikuuta 1985 Helsinki) on suomalainen jääkiekkoilija. Hänen pelipaikkansa oli laitahyökkääjä, mutta hän pystyi tarvittaessa pelaamaan myös sentterinä.

Andersson aloitti kiekkoilun Vuosaaren Viikingeissä, josta siirtyi Jokereissa, jossa pelasi pääosin junioreissa. Kaudella 2005–2006 hän pääsi pelaamaan kaksi SM-liigaottelua Jokereiden edustusjoukkueessa. Kaudeksi 2006–2007 nuorukainen valloitti kuitenkin pelipaikan Jokereista ja pelasi 50 ottelua, joissa syntyi kymmenen tehopistettä. Kauden päätteeksi Anderssonin ja muiden Jokeri-pelaajien kaulaan ripustettiin vielä hopea-mitalit.

Hyvän Jokeri-kauden jälkeen Andersson kiinnostui hakemaan pelipaikkaa muualta kuin kasvattajaseurastaan. Monet SM-liiga-seurat olivatkin kiinnostuneita tästä lupaavasta hyökkääjästä, mutta lopulta miestä miellytti eniten HPK:n kaksivuotinen sopimustarjous, jonka hän allekirjoitti. HPK:n organisaatiossa hän pelasi kevääseen 2009, jolloin joutui lopettamaan uransa.

Seurat
------

* **HPK**, SM-liiga
* Jokerit, SM-liiga

Lähteet
-------

* Roni Andersson *Elite Prospects*. Everysport Media Group AB.  (englanniksi)

Aiheesta muualla
----------------

* Jatkoaika.com
* HPK.fi (Arkistoitu – Internet Archive)
* Roni Andersson The Internet Hockey Databasessa (englanniksi)
**Marianne Christina Mattas** (s. 20. elokuuta 1979 Vaasa) on entinen suomalainen korkeushyppääjä. Hän edusti Vaasan Vasamaa ja häntä valmensivat Ahti Koskinen ja Bengt Jönsson.

Mattas putosi karsintakilpailussa 19-vuotiaiden EM-kilpailuissa Nyíregyházassa 1995 ja saman ikäluokan MM-kilpailuissa Annecyssa 1998. Vuonna 2000 hän voitti 22-vuotiaiden Pohjoismaiden mestaruuden Göteborgissa tuloksella 183 cm. Seuraavana vuonna hän oli kymmenes 22-vuotiaiden EM-kilpailuissa Amsterdamissa hypättyään 181 cm. Ainoissa aikuisten arvokilpailuissaan, Wienin EM-hallikisoissa 2002, Mattas putosi karsinnassa. Hän voitti urallaan yhden aikuisten maaottelukilpailun, Helsingissä elokuussa 1998.

Mattas voitti ulkoratojen Suomen-mestaruuden Seinäjoella 1999 tuloksella 180 cm. SM-hopeaa hän saavutti Oulussa 1998, Turussa 2001 ja Joensuussa 2002. Sisäratojen SM-kilpailuissa hän voitti kultaa Kuopiossa 2000 ja Tampereella 2002.

Mattas hyppäsi ulkorataennätyksensä 187 cm Kuortaneella 20. kesäkuuta 1998. Sisäradoilla hän teki Suomen ennätyksen 190 cm Mustasaaressa 9. helmikuuta 2002.

Lähteet
-------

* Marianne Mattas Tilastopaja (vaatii kirjautumisen, maksullinen palvelu).

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Hellmuth Walter** (26. elokuuta 1900, Wedel lähellä Hampuria – 16. joulukuuta 1980 Yhdysvalloissa) oli saksalainen insinööri, joka kehitti nesterakettimoottorin lentokonekäyttöön ja kehitti myös sukellusvenettä.

Elämäkerta
----------

Vuonna 1923 hän päätti opintonsa Technische Universität Berlin -yliopistossa. Sen jälkeen hän meni suunnittelemaan turbiineja hampurilaiseen Vulkan-yhtiöön. 

Walterin perustaman yhtiön toisen maailmansodan aikainen rakettimoottori
Vuodesta 1930 alkaen hän toimi kieliläisessä Germania-yhtiössä. Hän kehitteli kaasuturbiinia sukellusveneen moottoriksi; tästä kehittyi Walter-voimalaite. Hän kehitti Heinkelin tehtaalle nesteajoainetta käyttävän rakettimoottorin sen He 176 -koekoneeseen. Tästä kehitettiin myöhemmin voimalaite Me 163 -rakettihävittäjään. Hän kehitti myös lentoonlähdössä lisätyöntövoimaa kehittäviä moottoreita pommikoneisiin. Rakettimoottoria käytettiin myös torpedoissa. 

Sodan jälkeen Walter siirtyi vuonna 1946 joidenkin insinööriensä kanssa Englantiin jatkamaan Walter-rakettimoottorin kehitystä. Vuonna 1950 hän sai palata Saksaan, josta muutti 1951 Yhdysvaltoihin.

Vuonna 1956 hän perusti Kieliin yhtiön nimeltä Hellmuth Walter GmbH. Se kehitti siviilisukellusveneen vuoteen 1967 mennessä.

Aiheesta muualla
----------------

* Karl G. Strecker: *"Vom Walter-U-Boot zum Waffelautomaten"*, Köster Berlin 2001, ISBN 3-89574-438-7
* Hellmuth Walter-sivusto

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |
|  |
| Muut | 
* SNAC

 |

 |
**Veikko Kullervo Hannuniemi** (29. kesäkuuta 1920 Sortavala – 19. kesäkuuta 1998 Raisio) oli suomalainen upseeri ja meriaiheista kirjoittanut kirjailija. Hannuniemi kirjoitti runsaasti erityisesti meriaiheisiin liittyviä novelleja.

Hannuniemi kävi Kuusankosken yhteiskoulua, mutta lähti sitten 16-vuotiaana kolmeksi vuodeksi merille. Hän palasi Suomeen 1939 ja osallistui talvisotaan vapaaehtoisena sekä jatkosotaan Topografipataljoonassa. Hän kävi jatkosodan aikana myös upseerikoulun.

Hannuniemen ensimmäisiä matkakirjeitä, novelleja ja runoja julkaistiin 1939 Kuluttajain Lehdessä, Helsingin Sanomien Viikkoliitteessä ja Seura-lehdessä. Sodan jälkeen Hannuniemi perusti yhdessä rintamatoveriensa kanssa *Piirtopaino*-nimisen mainostoimiston joka toimi vuoden verran 1945–1946. Toimisto julkaisi Piirtopalat nimistä sarjakuvalehteä, johon Hannuniemi kirjoitti novelleja sekä käsikirjoitti sarjakuvia. Hän kirjoitti 1940-luvun lopulla myös kolme meriaiheista romaaniaan.

Varsinaisena päätyönään Hannuniemi toimi Rannikkotykistörykmentin Esikuntapatterin päällikkönä ja sen jälkeen Turun varuskunnan komendanttina. Hän asui vuodesta 1954 alkaen Raisiossa ja jäi eläkkeelle 1970. Hannuniemi jatkoi kirjoittamista työn ohessa ja hänen novellejaan ja artikkeleitaan julkaistiin muun muassa Seura- ja Koti-Posti-lehdissä sekä Turun Sanomissa. Eläkkeelle jäätyään Hannuniemi kirjoitti pakinoita 1969 perustettuun Aamuset-lehteen nimimerkillä *V. Veikkonen*. Hän kirjoitti myös käsikirjoituksia muutamiin merenkulkuaiheisiin tv-ohjelmiin ja sanoitti pari laulua (*Boren laulu*, *Kustavin merimies*).

Teoksia
-------

* *Humu-Heikki*, seikkailukuvakirja, piirtänyt Kalle Patoluoto. Piirtopaino, Helsinki 1945
* *Karibianmeren Bill* : romaani merirosvolaivureista. Karisto 1946
* *Kolmen kapteenin laiva* : meriromaani. Mantere, Helsinki 1946
* *Kapteeni Wigan armahdetaan : suuri seikkailu aavoilta ulapoilta merten kartoittamisen ajoilta*. Kansankirja, Helsinki 1948
* *Suuri jano : merinovelleja 1930–1970-luvuilta*, toimittanut Juri Nummelin. Turbator, Turku 2009

Lähteet
-------

* Veikko Hannuniemi SKS:n kirjailijamatrikkelissa (toimimaton linkki)
* Juri Nummelinin jurintekstit-blogi 5.3.2009 : Veikko Hannuniemen Suuri jano
**Sirpa Helena Laine** (o.s. **Ekbom**, s. 30. maaliskuuta 1955 Helsinki) on entinen suomalainen keihäänheittäjä ja kuulantyöntäjä. Hän edusti Turun Weikkoja ja häntä valmensivat Risto Lindfors ja Tarmo Laine.

Laine putosi karsinnassa Ateenan 1982 EM-kilpailujen keihäskilpailussa. Los Angelesin olympialaisissa 1984 hän sijoittui 11:nneksi tuloksella 58,18 m. Hän edusti Suomea aikuisten maaotteluissa vuosina 1979–1990. Hän heitti keihäsennätyksensä 64,00 m (vanha malli) Salossa 1983. Kuulantyönnössä hänen ennätyksensä oli ulkoradoilla 15,11 (1982) ja sisäradoilla 15,44 (1982)

Laine voitti keihäänheiton naisten Suomen-mestaruuden Helsingissä 1979 tuloksella 52,14 m. SM-hopeaa hän saavutti 1981, 1982, 1984, 1986 ja 1989 sekä SM-pronssia 1978, 1983, 1985, 1987 ja 1988. Kuulantyönnössä Laine saavutti ulkoradoilla SM-pronssia 1985 ja 1986. Sisäradoilla hän voitti Suomen-mestaruuden Turussa 1982 tuloksella 15,24 m.

Lähteet
-------

* Helena Laine Tilastopaja (vaatii kirjautumisen, maksullinen palvelu).

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
Frances Conroy vuonna 2014.
**Frances Conroy** (s. 13. marraskuuta 1953 Monroe, Georgia) on yhdysvaltalainen näyttelijä. 

Conroy opiskeli Neighborhood Playhousessa ja Juilliard Schoolissa. Hän saavutti mainetta teatteriesiintyjänä jo 1970-luvun kuluessa, mutta teki Broadway-debyyttinsä vasta vuonna 1980. 

Sittemmin Conroylla on ollut lukuisia tunnettuja rooleja muiden muassa elokuvissa *Rikoksia ja rikkomuksia* (1989) ja *Uneton Seattlessa* (1993).

Conroyn tunnetuin rooli lienee Ruth Fisher televisiosarjassa *Mullan alla*, josta hänet on palkittu Golden Globella vuonna 2003; hän oli lisäksi ehdolla Emmy-palkinnon saajaksi vuosina 2002, 2003, 2005 ja 2006.

Aiheesta muualla
----------------

* Frances Conroy Internet Movie Databasessa. (englanniksi)
* Frances Conroy Elonetissä.

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Puola

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* SNAC
* IdRef

 |

 |
Daniela Mercury
**Daniela Mercuri de Almeida Póvoas** (s. 28. heinäkuuta 1965, Salvador da Bahia) on brasilialainen laulaja. Hän aloitti laulajanuransa 16-vuotiaana esiintyen baareissa Salvador da Bahiassa. 1989 hän muodosti pop-yhtye Companhia Clicin ja äänitti kaksi ensimmäistä levyään. Hänen ensimmäinen soololevynsä ilmestyi 1991, ja nykyään "Swing da Cor" -kappale tunnetaan samba-reggaen synonyyminä. Hänen ensimmäinen live-konserttinsa MASP:issa (Museu de Arte de São Paulo) keräsi yli 20 000 katsojaa. 1992 ilmestynyt axéa edustavalla *Canto da Cidade* -levy osoitti uuden tähden syntyneen Brasiliassa Danielan saavuttaessa ensimmäisenä muusikkona platinalevyn. Hänen seuraava albuminsa Musica de rua vuonna 1994 osoitti, ettei kyseessä ole tähdenlento. 

Vuonna 1996 ilmestyneellä albumillaan *Feijão com arroz* hän sai vakuutetuksi kriitikot, ja samalla hänen suosionsa nousi myös ulkomaisilla levymarkkinoilla. Viimein 1998 hän julkaisi ensimmäisen live-albuminsa *Electrican*, joka sisälsi useita aiemmin ilmestyneitä kappaleita sekä hänen aiemmin esittämiään mutta levyttämättömiä kappaleita. Vuonna 2000 ilmestynyt levy *Sol da Libertade* yllätti sekä ihailijat että kriitikot hänen yhdistäessään samba-reggaen elektroniseen musiikkiin. *Carnaval Eletrônico* -levylle (2004) hän kutsui Brasilian tunnetuimmat dj:t ja elektonisen musiikin tuottajat.

Diskografia
-----------

### Levyt Companhia Clicin kanssa

* 1989 Companhia Clic/Vida ligeira
* 1990 Companhia Clic/Vou de vez

### Soololevyt

* *Daniela Mercury*  (1991)
* *O canto da cidade*  (1992)
* *Música de rua*  (1994)
* *Feijão com arroz*  (1996)
* *Elétrica - Ao vivo*  (1999)
* *Swing tropical*  (1999)
* *Sol da liberdade*  (2000)
* *Sou de qualquer lugar*  (2001)
* *Eletrodoméstico*  (2003)
* *Carnaval eletrônico*  (2004)
* *Clássica*  (2005)
* *Balé mulato*  (2005)

### DVD:t

* 2003 Eletrodoméstico - MTV Live
* 2005 Clássica
* 2006 Baile Barroco

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Daniela Mercury**.
* Virallinen kotisivu (portugaliksi)
* Portal Daniela Mercury (portugaliksi) (Arkistoitu – Internet Archive)
* Dicionário MPB (Arkistoitu – Internet Archive)
* Sanoituksia (Arkistoitu – Internet Archive)
* Central Daniela Mercury (portugaliksi) (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Italia
* Israel
* Yhdysvallat
* Portugali

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
**Susannah Harker** (s. 26. huhtikuuta 1965 Lontoo) on brittiläinen näyttelijä. Hän oli ehdolla Bafta-palkinnon saajaksi vuonna 1991. 

Hän on esiintynyt television puolella mm. *House of Cardsissa* (1990) sekä *Ylpeydessä ja ennakkoluulossa* (1995); elokuvista tunnetuimpia on *Vuodet Picasson kanssa* (1996). 

Myös Harkerin sisar Caroline on menestynyt näyttelijänuralla.

Harker oli naimisissa näyttelijä Iain Glenin kanssa vuodesta 1993, kunnes erosi vuonna 2004. Avioliitosta syntyi yksi poika, Finlay.

Aiheesta muualla
----------------

* Susannah Harker Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* IdRef

 |

 |
**Sami Hopponen** (s. 7. syyskuuta 1987 Polvijärvi) on suomalainen harmonikansoittaja.

7-vuotiaasta asti harmonikkaa soittanut Hopponen voitti Hopeinen Harmonikka -kilpailun Ikaalisissa vuonna 1997 ja Kultainen Harmonikka -kilpailun vuonna 2007. Hopposen muita saavutuksia ovat useat Pohjoiskalotin avoimen Viihdeharmonikkakilpailun voitot, useat Suomen pelimannimestaruudet, *Lieto accordeon* vuosina 1998, 1999, 2000 ja 2001 sekä *Suomen Tangohanuristi* -titteli vuonna 2006. Hän on uransa aikana voittanut yhteensä 14 valtakunnallista harmonikkakilpailua.  (Arkistoitu – Internet Archive)

Hopponen keikkailee ympäri Suomea yksin ja Karavaani-orkesterin kanssa ja on myös esiintynyt ulkomailla, muun muassa Ruotsissa ja Portugalissa.

Levytykset ja sävellykset
-------------------------

Hopposen ensimmäinen levy ilmestyi hänen ollessaan 12-vuotias. Levyllä olevat kappaleet "Valssi ystävälle" ja "Syksyn tunteita" ovat Hopposen itsensä säveltämiä. Vuonna 2008 Hopposelta ilmestyi "Myrsky", joka on kahdentoista kappaleen pitkäsoitto.

Aiheesta muualla
----------------

* Sami Hopposen kotisivut
**Armas Hattara** (ent. Helenius, 3. joulukuuta 1884 Helsinki – 17. toukokuuta 1951 Kokkola) oli suomalainen teatterinjohtaja, teatteriohjaaja ja näyttelijä.

Hattara toimi alkujaan näyttelijänä useissa teattereissa (tunnetuin tulkinta August Strindbergin *Isän* nimirooli), mutta myöhemmin hän toimi pitkään teatteriohjaajana ja -johtajana. Hän toimi pitkään Kokkolan ja Valkeakosken työväennäyttämöiden johtajana ja ohjaajana, lisäksi hän vaikutti myös Oulussa ja Jyväskylässä. Hän ohjasi myös New Yorkin Amerikansuomalaista harrastajateatteria 1920-luvun vaihteessa. 

Hattaran nuorin tytär oli tunnettu teatteri- ja elokuvanäyttelijä Pia Hattara, joka näytteli ensimmäiset vuotensa isänsä johtamissa teattereissa. Hän oli Pia-tyttärensä syntymän aikaan vankilassa julkisen päihtyneenä olemisen vuoksi (tuolloin elettiin kieltolain aikaa).

Hattaraa ei nähty lainkaan valkokankaalla. Hän kuoli 67 vuoden iässä vuonna 1951.

Lähteet
-------

* Armas Hattara SKS:n kirjailijamatrikkelissa (toimimaton linkki)
* Meri, Lauri: *Näyttelijät sodan varjossa: teatterikoulun ensimmäinen kurssi 1943-1945*. Helsinki: Otava, 2005. ISBN 951-1-20232-4.
* *Bravo!**lähde tarkemmin?*

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Eeva Inkeri Hongisto** (o.s. **Haimi**, s. 15. joulukuuta 1945 Valkeala) on entinen suomalainen yleisurheilija.

Eeva Haimin päälaji oli 400 metrin juoksu, mutta hän kilpaili menestyksekkäästi myös 200 metrillä ja 800 metrillä. Hänellä on eri ikäluokissa 24 Suomen mestaruutta, joista 11 on Kalevan kisoista. Hän on ainoa nainen, joka on voittanut Kalevan kisoissa 200, 400 ja 800 metrin mestaruuden. 400 metrin mestaruuden hän voitti kahdeksan kertaa peräkkäin vuosina 1962–1969. Ensimmäisen mestaruutensa hän voitti 16-vuotiaana, ja hän on edelleenkin nuorin 400 metrin voittaja kautta aikojen. 200 metrin mestaruuden hän voitti vuonna 1965 ja 800 metrin mestaruuden vuosina 1968 ja 1969. Henkilökohtaisia Suomen ennätyksiä hän juoksi 11, joista kaksi 200 metrillä, kaksi 800 metrillä ja seitsemän 400 metrillä.

Méxicon olympialaisissa 1968 Haimi kilpaili sekä 400 että 800 metrillä, ja Ateenan EM-kisoissa 1969 hän kilpaili 400 metrillä. Kaikilla kerroilla hän jäi alkueriin. Ateenan EM-kisoissa hän oli lisäksi mukana 4 × 400 metrin viestijoukkueessa, joka sijoittui kahdeksanneksi ja paransi Suomen ennätystä sekä alkuerissä että loppukilpailussa. Vuonna 1963 hän voitti pronssia 400 metrin juoksussa Pohjoismaiden mestaruuskisoissa Göteborgissa.

Eeva Hongisto on 200 metrin juoksun nuorten Euroopan mestarin Visa Hongiston äiti.

Henkilökohtaiset ennätykset
---------------------------

* 100 metriä 12,3
* 200 metriä 24,8
* 400 metriä 54,6
* 800 metriä 2.05,9

Lähteet
-------

* Matti Hannus: *Kultaiset kentät: Suomen yleisurheilun vuosisata*. WSOY, 1999. ISBN 951-0-23703-5.
* 400m legendat *kolumbus.fi*.  Arkistoitu 19.8.2007. Viitattu 29.8.2007.

Aiheesta muualla
----------------

* Eeva Hongisto Tilastopaja (vaatii kirjautumisen, maksullinen palvelu).
* Naisten 400 metriä Kalevan kisoissa 1957-2004 (Arkistoitu – Internet Archive)
John Caird
**John Caird** (15. joulukuuta 1820 Greenock, Skotlanti – 30. heinäkuuta 1898) oli skotlantilainen teologi. Hän opiskeli Glasgow'n yliopistossa ja toimi Skotlannin kirkon palveluksessa. Hänestä tuli tunnettu saarnaaja. Erityisesti hän sai mainetta koko protestanttisessa maailmassa saarnallaan *Religion in Common Life*, jonka hän piti kuningatar Viktorian läsnä ollessa 14. lokakuuta 1855.

Cairdista tuli vuonna 1862 Glasgow'n yliopiston teologian professori ja vuonna 1873 yliopiston rehtori.

John Caird oli filosofi Edward Cairdin vanhempi veli. Kummatkin kuuluivat uushegeliläisiin brittiläisiin idealisteihin.

Teoksia
-------

* *Introduction to the Philosophy of Religion* (1880)
* *Spinoza* (1888)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Japani
* Tšekki
* Australia
* Alankomaat
* Puola

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:John Caird
Tomás Balduino
**Tomás Balduíno** (31. joulukuuta 1922 Posse – 2. toukokuuta 2014) oli brasilialainen roomalaiskatolinen piispa. Hänet vihittiin dominikaanien papiksi 4. heinäkuuta 1948 ja nimitettiin Santíssima Conceição do Araguaian koadjuuttoriprelaatiksi sekä Vicus Pacatin titulaaripiispaksi 15. elokuuta 1967.

Balduíno sai nimityksen Goiásin piispaksi 10. marraskuuta 1967, ja piispaksi konsekroinnin suoritti 26. marraskuuta Sebastiano Baggio, jota avustivat Alberto Gaudêncio Ramos ja Alain Marie Hubert Antoine Jean Roland du Noday. Balduíno jäi eläkkeelle 2. joulukuuta 1998. Hän tuli tunnetuksi maattomien työläisten puolustajana.

Lähteet
-------

1. 1 2  Catholic-Hierarchy.org: Bishop Tomás Balduino, O.P.
2. ↑  Brazil: Talking to Dom Tomás, the Bishop of the Landless (Arkistoitu – Internet Archive)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat

 |

 |
Guy Kawasaki vuonna 2015.
**Guy Kawasaki** (s. 1954) on yhdysvaltalainen riskisijoittaja. Hän työskenteli Apple Computerilla vuodesta 1984 alkaen, markkinoiden menestyksekkäästi Macintosh 128K -tietokonetta. 90-luvulla Kawasaki jätti Applen ja siirtyi ACIUS-yhtiön toimitusjohtajaksi. Myöhemmin hän perusti Fog City Software -yhtiön. Nykyään Kawasaki toimii kalifornialaisen Garage Technology Ventures -sijoitusyrityksen toimitusjohtajana.

Kawasaki on tunnettu tietotekniikkatuotteiden markkinoinnin kehittäjänä, joka teki tunnetuksi evankeliointi-tyyppisen markkinointimenetelmän. Hän on kirjoittanut tietotekniikan markkinoinnista useita kirjoja.

Honolulussa syntynyt Kawasaki on suorittanut psykologian kandidaatin tutkinnon Stanfordin yliopistossa ja kauppatieteiden maisterin tutkinnon Kalifornian yliopistossa.

Teokset
-------

Kawasaki on kirjoittanut muun muassa seuraavat kirjat:

* *The Art of the Start* (2004) ISBN 1-59184-056-2
* *Rules for Revolutionaries* (2000) ISBN 0-88730-995-X
* *How to Drive Your Competition Crazy* (1995) ISBN 0-7868-6124-X
* *Hindsights* (1995) ISBN 0-446-67115-0
* *The Computer Curmudgeon* (1993) ISBN 1-56830-013-1
* *Selling the Dream* (1992) ISBN 0-88730-600-4
* *Database 101* (1991) ISBN 0-938151-52-5
* Kawasaki, Guy: *Macintoshin tapaan*. (Alkuteos *The Macintosh Way*). Porvoo: Uusimaa, 1989. ISBN 951-95509-4-1 (sid.).

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Guy Kawasaki**.
* GuyKawasaki.com
* Garage Technology Ventures
* "A brief history of mine" (Arkistoitu – Internet Archive) - Kawasaki kertoo elämästään

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Belgia
* Yhdysvallat
* Japani
* Tšekki
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Muut | 
* SNAC
* IdRef

 |

 |
Amelle Berrabah
**Amelle Berrabah** (s. 22. huhtikuuta 1984) on englantilaisen tyttöbändin Sugababesin uusin jäsen. Hän pääsi bändiin Mutya Buenan lähdetty siitä henkilökohtaisista syistä.

Ennen Sugababesiin liittymistä Amelle esiintyi siskonsa Samiyan kanssa duona nimeltä Boo2, silloin hän kutsui itseään Emmaksi.

Amellesta tuli kolmas Sugababe joulukuussa 2005. Hänen ensimmäinen singlensä bändin kanssa oli uudelleenäänitys kappaleesta *Red Dress*. Sugababes julkaisi Amellen liittymisen jälkeen neljännen albuminsa *Taller In More Ways* uudelleen uusilla kuvilla varustettuna ja Amellen kanssa kolme raitaa (*Red Dress*, *Follow Me Home* ja *Gotta Be You*) uudelleen levytettynä. Lisäksi uudelleenjulkaisulla oli uusi kappale, *Now You're Gone*, jonka Amelle kirjoitti yhdessä Sugababesin jäsenten Keisha Buchananin ja Heidi Rangen kanssa. Seuraava single, jolla Amelle oli mukana oli kesäkuussa 2006 julkaistu *Follow Me Home*. 

Sugababes julkaisi marraskuussa 2006 kokoelmalevyn (Overloaded: The Singles Collection), jolla Amelle oli mukana kolmella raidalla.

Joulukuussa 2007 Sugababes julkaisi viidennen kokopitkän albumin *Change* jonka ensimmäinen single *About You Now* nousi heti brittilistan kärkeen. Levyn toisena singlenä on julkaistu nimibiisi *Change*.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Norja
* Saksa

 |
|  |
| Taiteenala | 
* MusicBrainz

 |
|  |
| Henkilöt | 
* Yle

 |
|  |
| Muut | 
* Europeana

 |

 |
**Mark Hildreth** (s. 24. tammikuuta 1978 Vancouver, Brittiläinen Kolumbia) on kanadalainen näyttelijä ja muusikko.

Ura
---

Hildreth aloitti uransa lapsinäyttelijänä 7-vuotiaana ja opiskeli myöhemmin näyttelemistä The National Theater Schoolissa Kanadassa. Valmistumisensa jälkeen hän esiintyi television lisäksi myös teatterissa.

Televisiossa Hildreth on esiintynyt vuodesta 1985 lähtien ja teki ensimmäisen ääniroolinsa kolme vuotta myöhemmin piirrossarjassa *Beany and Cecil*. Sarjassa hän toimi Beanyn äänenä ja on tämän jälkeen tehnyt urallaan näytelmäroolien lisäksi useita äänirooleja animaatioihin ja videopeleihin.

### Muusikkona

Hildreth liittyi vuonna 2003 Davis Trading -yhtyeeseen kosketinsoittajaksi ja laulajaksi, mutta erosi yhtyeestä vuoden jälkeen perustaakseen oman yhtyeen kitaristi Jory Neal Grobermanin ja rumpali Amrit Basin kanssa. Hildreth sanoittaa ja laulaa kaikki omat kappaleensa, jotka kuulostavat samankaltaiselta kuin Elton Johnin ja Steve Wonderin kappaleet. Hänen ensimmäisen albuminsa nimi on Complex State of Attachment.

Filmografia
-----------

### Näytelmäroolit

* The Odyssey (1992–1994)
* Madison (1994)
* Wolf Lake (2001)
* Taken (2002)
* Stargate: Infinity (2002)
* Nuoret ritarit (2005)
* Pirates of the Caribbean: Maailman laidalla (2007)
* Eureka (2008)
* V (2009–2011)

### Ääniroolit

* Beany and Cecil (1988)
* Super He-Man (1990)
* Dragon Ball Z (1996–1998)
* Mobile Suit Gundam Wing (2000)
* Action Man (2000–2001)
* X-Men: Evolution (2001–2003)
* Gadget and the Gadgetinis (2003)
* Sabrina's Secret Life (2003–2004)
* Metal Gear Solid 4: Guns of the Patriots (2008)
* Wolverine and the X-Men (2008–2009)
* Planet Hulk (2010)
* Hot Wheels Battle Force 5 (2010)
* Voltron Force (2011–2012)
* Transformers: Robots in Disguise (2015)

### Albumit

* Complex State of Attachment

Lähteet
-------

* Mark Hildreth Myspacessa (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |

 |
William Primrose
**William Primrose** (23. elokuuta 1904 Glasgow, Skotlanti – 1. toukokuuta 1982 Provo, Utah) oli skotlantilainen alttoviulisti jota pidetään soittimensa suurimpiin mestareihin kuuluvana. 

Primrosen vaikutuksesta alttoviulun asema soolosoittimena vahvistui merkittävästi. Opiskeltuaan viulusoittoa ensin Lontoossa hän muutti Brysseliin Eugène Ysaÿen oppilaaksi. Tämän kehotuksesta hän vaihtoi soittimensa alttoviuluun. 1930-luvulla hän toimi London String Quartetin altistina kunnes siirtyi Arturo Toscaninin kutsusta Yhdysvaltoihin tämän johtaman NBC Symphony Orchestran sooloaltistiksi. Tämän jälkeen Primrose siirtyi soolouralle ja kiersi ahkerasti maailmaa esiityen myös kamarimuusikkona muun muassa nimeään kantaneessa jousikvartetissa. 

Primroselle omistettiin useita teoksia, joista mainittakoon Béla Bartókin alttoviulukonsertto.

Aiheesta muualla
----------------

* YLE:n Musiikin mestarit -sarjan jakso William Primrosesta musiikkinäytteineen

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Israel
* Suomi (KANTO)
* Belgia
* Yhdysvallat
* Latvia
* Japani
* Tšekki
* Australia
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* RISM
* SNAC
* IdRef

 |

 |
Ludwig Klages keskimmäisenä kuvassa (noin vuonna 1900)
**Friedrich Konrad Eduard Wilhelm Ludwig Klages** (10. joulukuuta 1872 Hannover, Saksa – 29. heinäkuuta 1956 Kilchberg, Sveitsi) oli saksalainen filosofi, psykologi ja grafologian teoreetikko. Hän opetti Münchenin yliopistossa, ja tutki myös kemiaa ja fysiikkaa.

Klages oli yksi saksalaisen elämänfilosofian (*Lebensphilosophie*) edustajista. Hän on merkittävä erityisesti eksistentialistisen fenomenologian edeltäjänä Friedrich Nietzschen ja Henri Bergsonin ohella. Klages kirjoitti 14 teosta ja 60 artikkelia vuosina 1910–1948. Hän kehitti täydellisen grafologian teorian, sekä logosentrismin käsitteen 1920-luvulla.

Klages perusti Deutsche Graphologische Gesellschaftin vuonna 1896 yhdessä Hans Bussen ja Georg Meyerin kanssa.
Hän toimitti julkaisua *Berichte* (1897–1898) ja sen seuraajaa *Graphologische Monatshefte* vuoteen 1908 saakka. Klages julkaisi myös nimillä *Erwin Axel* ja *Arnold Asmussen*.

Teoksia
-------

* *Mensch und Erde* (1913)
* *Handschrift und Charakter. Gemeinverständlicher Abriss der graphologischen Technik.* (1917).
* *Vom Kosmogonischen Eros* (1921)
* *Die psychologischen Errungenschaften Nietzsches* (1926)
* *Zur Ausdruckslehre und Charakterkunde* (1926)
* *Die Grundlagen der Charakterkunde* (1928)
* *Der Geist als Widersacher der Seele*, 3. osaa (1929–32)
* *Vom Wesen des Rhythmus* (1933)
* *Die Sprache als Quell der Seelenkunde* (1948)

Aiheesta muualla
----------------

* Cartney, John Claverley: On The Biocentric Metaphysics of Ludwig Klages (englanniksi)
* Klages, Ludwig: *The Science of Character* (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Kroatia
* Alankomaat
* Puola
	+ 2
* Portugali
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Historical Dictionary of Switzerland
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ludwig Klages
Bálint Kuzsinszky.
**Bálint Kuzsinszky** (6. marraskuuta 1864 Szabadka, Unkari – 23. elokuuta 1938 Budapest, Unkari) oli unkarilainen arkeologi ja akateemikko, jonka ansiota oli Aquincumin roomalaiskaupungin ensimmäisten järjestelmällisten kaivausten johtaminen, dokumentointi ja tieteellinen analyysi. Hän perusti Aquincumin museon ja oli sen ensimmäinen johtaja vuosina 1894–1937.

Kuzsinszky opiskeli Budapestin yliopistossa klassillista filologiaa, josta hän suoritti opettajantutkinnon, sekä arkeologiaa, numismatiikkaa ja epigrafiikkaa. Vuonna 1882 Aquincumissa aloitettiin järjestelmälliset kaivaukset Kuzsinszkyn entisen professorin Károly Torman johdolla, ja tämä kutsui Kuzsinszkyn mukaan kaivaustöihin. Kun Torma jäi eläkkeelle 1888, Kuzsinsky nimitettiin kaivausten johtoon. Hän oli vuotta aikaisemmin saanut yliassistentin (unk. *adjunktus*) viran Unkarin kansallismuseon numismaattisesta kokoelmasta. Museo- ja kaivaustyön lisäksi hän opetti Rooman arkeologiaa Budapestin yliopistossa vuodesta 1892, ja hänestä tuli antiikintutkimuksen laitoksen johtaja vuonna 1901. 

Kuzsinszky oli Aquincumin museon johtaja yli neljäkymmentä vuotta ja museon virallisen lehden "Budapest Régiségein" päätoimittaja. Unkarin tiedeakatemian jäseneksi hänet nimitettiin 1907 ja akateemikoksi 1926. Hän jäi eläkkeelle tammikuun 1. päivä 1937, mutta hän jatkoi työtä Aquincumin toimistossaan kuolemaansa asti.

Lähteet
-------

* Aquincum Museum *Central Budapest Hotels*.  Arkistoitu 7.9.2008. Viitattu 1.1.2009. (englanniksi)
* Kuzsinszky Bálint *Magyar Életrajzi Lexikon 1000-1990*. Viitattu 1.1.2009. (unkariksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Olavi Hildén** (1932–1994) oli johtava*lähde?* suomalainen lintutieteen popularisoija ja arvostettu ornitologi.

Elämäkerta
----------

Hildén valmistui ylioppilaaksi Töölön yhteiskoulusta vuonna 1950 ja aloitti biologian opinnot samana vuonna. Väitöskirja Ecology of duck populations in the island group of Valassaaret, Gulf of Bothnia. – Ann. Zool. Fennici 1:153–279, valmistui vuonna 1964. Samoihin aikoihin painosta tuli Retkeilijän lintuopas, joka aikanaan innosti monen koululaisen lintuharrastuksen pariin. Jo aikaisemmin hän oli julkaissut yhdessä ystävänsä Pentti Linkolan kanssa Suuren lintukirjan. Muita 1960-luvun merkkiteoksia olivat Pohjolan linnut värikuvin sekä MMM-Lintuharrastuskirja. 1970-luvulla ilmestyivät niin Muuttolinnut kuin Lintukäsikirja. Hän myös osallistui useiden muiden lintukirjojen toimittamiseen. Viimeisinä aikoinaan hän julkaisi yhdessä Martti Harion kanssa Muuttuva saaristolinnusto kirjan, jossa suoritetaan yhteenveto suomalaisista saaristolintututkimuksista.

Kaikkiaan Hildén laati noin 200 lintutieteellistä kirjoitusta. Valtaosa niistä ilmestyi suomalaisissa lintutieteellisissä lehdissä Ornis Fennica ja Lintumies, joiden päätoimittajina Hildén myös toimi. Lintumies-lehden hän itse asiassa perusti vuonna 1965, ja toimi päätoimittajana vuosina 1965–1969 ja 1973–1976.

Suomen lintutieteellisen yhdistyksen sihteerinä Hildén toimi vuosina 1952–1967, ja sen nuorisojaoston (Lintutieteellisten yhdistysten liiton eli BirdLife Suomen edeltäjän) puheenjohtajana vuosina 1957–1967.

Päätyökseen Hildén työskenteli Helsingin yliopistossa dosenttina ja assistenttina.

Aiheesta muualla
----------------

* Koskimies, Pertti 1994: Mies ei seiso enää rannalla. - Linnut 5.1994 s. 3.
* Linkola, Pentti 1992: Olavi Hildén 60 vuotta. - Linnut 5.1992 s. 200-203.
* Mikkola, Kauri 1994: Suomen lintutiede menettänyt Olavi Hildénin (1932-1994). - Linnut 5.1994 s. 4.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
Israel Acrelius
**Israel Acrelius** (4. joulukuuta 1714 – 25. huhtikuuta 1800) oli ruotsalainen luterilainen lähetyspappi. Hän syntyi Österåkerissa Ruotsissa vuonna 1714 Johan ja Sara Acreliuksen pojaksi.

Hän opiskeli Uppsalan yliopistossa ja valmistui vuonna 1743. Hän toimi pastorina Rialassa, Ruotsissa vuodesta 1745 ja siirtyi vastaavaan virkaan Wilmingtoniin, Delawareen vuonna 1749. Hän toimi sekä pastorina että rovastina Uuden Ruotsin seurakunnissa. Hän opiskeli englannin kielen, avusti saksalaisia luterilaisia Pennsylvaniassa ja keräsi merkittäviä eläintieteellisiä, kasvitieteellisiä ja geologisia kokoelmia. Hän palasi Ruotsiin vuonna 1756 ja tuli Fellingsbron kirkon pastoriksi vuonna 1758. Pian tämän jälkeen, vuonna 1759, hän julkaisi Uuden Ruotsin historian, joka oli uskonnollinen ja maallinen historiikki alueesta. Hän kuoli vuonna 1800.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Saksa
* Israel
* Yhdysvallat
* Kreikka
* Alankomaat

 |
|  |
| Muut | 
* IdRef

 |

 |
Arnold Geulincx.
**Arnold Geulincx** (31. tammikuuta 1625 – ?. marraskuuta 1669) oli flaamilainen filosofi ja toimi kartesiolaisena Leuvenin professorina vuoteen 1658 saakka, jolloin joutui jättämään virkansa epäselvistä syistä. Hän siirtyi Leideniin, ryhtyi kalvinistiksi ja luennoimaan Leidenin yliopistossa.

Okkasionalismi
--------------

Geulincx ratkaisi kartesiolaisen dualismin ongelman kieltämällä sen ja esittämällä (Louis de la Forgen ja Géraud de Cordemoyn jälkeen ja ennen Malebranchea), että mieli ja ruumis tosiasiallisesti eivät vuorovaikuta toisiinsa, vaan ovat täysin erillään. Okkasionalismi merkitsee äärirationalismin ulottumista ei vain substansseihin vaan niiden välisiin relaatioihin. ('Geulincxin kellot' eivät vaikuta toisiinsa, vaan käyvät ulkopuolisen liikuttajan, Jumalan, ansiosta samaa aikaa.)

Kaikissa vaikutussuhteissa vaikuttajan on tiedettävä vaikuttavansa ja miten se vaikuttaa (Geulincx ei perustele tätä). Materiaalinen substanssi ei siis voi olla minkään vaikutuksen kausaalinen syy: ruumiini kokemus ei ole aistimusteni syy. Vastaavasti minä en voi todella vaikuttaa ruumiiseeni, koska en tiedä miten tahtoni saa ruumiini toimimaan (tahto ja sen fysikaalinen seuraus ovat erillään). Tahtoaktini on henkinen ilmiö, jonka tapahtuessa Jumala liikuttaa samanaikaisesti ruumistani; samoin muutos ruumiillisessa tilassani on materiaalinen ilmiö, jonka tapahtuessa Jumala antaa minulle aistimuskokemuksen.

Itse olen vain Jumalan aiheuttamien tapahtumien tarkkailija. Havaittu kausaliteetti on näennäinen (vrt. Hume). Jumala on ainoa todellinen syy kaikkeen tapahtuvaan (vrt. Spinoza).

Etiikka
-------

Myös etiikassaan Geulincx ennakoi Spinozaa: olen tarkkailija, en voi muuttaa mitään. Pidättäydyn haluissani ja hyväksyn kaiken järjelläni.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Belgia
* Yhdysvallat
* Ruotsi
* Tšekki
* Alankomaat
* Puola
* Vatikaani

 |
|  |
| Tieteilijät | 
* CiNii
* Mathematics Genealogy Project

 |
|  |
| Henkilöt | 
* Alankomaat
* Deutsche Biographie

 |
|  |
| Muut | 
* SNAC
* IdRef

 |

 |
Dong Yuan: *Xiao- ja Xiang-joet*
**Dong Yuan** (董源; n. 934 – noin 962) oli kiinalainen kuvataiteilija. Hän kuului maisemamaalauksen varhaisiin mestareihin. Dong Yuan vaikutti eteläisen Tangin kuningaskunnassa Viiden dynastian ja Kymmenen kuningaskunnan aikakautena. Hän oli kotoisin Nanjingista Jiangsun provinssista, joka oli kulttuurin ja taiteiden keskus. 

Hänet tunnettiin sekä hahmo- että maisemamaalauksistaan, ja hänen elegantti tyylinsä oli esimerkkinä useille kiinalaisille taiteilijoille seuraavan yhdeksänsadan vuoden aikana. Hän ja hänen oppilaansa Ju Ran olivat eteläisen Kiinan maalaustyylin kehittäjiä, ja yhdessä pohjoisen tyylisuunnan edustajien Jing Haon ja Guang Tongin kanssa he muodostivat aikansa merkittävimpien taiteilijoiden ryhmän.

Useiden kiinalaisten taiteilijoiden tavoin hänen taitonsa perustuivat Li Sixunin ja Wang Wein tyyliin. Hän kuitenkin lisäsi tyyliin useita uusia tekniikoita, kuten hienostuneemman perspektiivin, pointillismin ja ristikkäisen viivavarjostuksen.
**Tyler Christopher** (s. 3. lokakuuta 1983 Chilliwack, Brittiläinen Kolumbia) on kanadalainen pikajuoksija.

Christopher osallistui 2000 yleisurheilun nuorten MM-kisoihin Kingstonissa ja karsiutui 200 metrin juoksun välierissä. 2003 hän voitti Pohjois- ja Keski-Amerikan sekä Karibian alle 23-vuotiaiden mestaruuden 400 metrin juoksussa ajalla 45,25. Hän voitti Helsingin MM-kisoissa 2005 pronssia 400 metrillä uudella ennätyksellään 44,44. Kaksi vuotta myöhemmin Osakan MM-kisoissa hän sijoittui kuudenneksi.

Maaliskuussa 2008 Christopher voitti 400 metrin sisäratojen maailmanmestaruuden Valencian MM-kisoissa hallikauden kärkiajalla 45,67.

Ennätykset
----------

* 150 metrin juoksu: 15,17 (2004)
* 200 metrin juoksu: 20,49 (2005)
* 300 metrin juoksu: 31,77 (2004)
* 400 metrin juoksu: 44,44 (2005)

Lähteet
-------

* Tyler Christopher Kansainvälinen yleisurheiluliitto.  (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |